Document ID: 31999R1823

31999R1823
L 221/5
JURNALUL OFÍCIAL AL UNIUNII EUROPENE
REGULAMENTUL (CE) NR. 1823/1999 AL COMISIEI
din 20 august 1999
de stabilire a zonelor de producție sensibile și/sau a grupelor de soiuri de calitate superioară scutite de aplicarea programului de răscumpărare a cotelor de tutun brut
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2075/92 al Consiliului din 30 iunie 1992 privind organizarea comună a pieței în sectorul tutunului brut (1), modificat ultima dată de Regulamentul (CE) nr. 660/1999 (2), în special articolul 14a,
(1)
întrucât, în aplicarea articolului 34 alineatul (2) din Regulamentul (CE) nr. 2848/98 al Comisiei din 22 decembrie 1998 de stabilire a normelor de aplicare a Regulamentului (CEE) nr. 2075/92 al Consiliului privind sistemul primelor, cotele de producție și ajutorul specific acordat asociațiilor de producători în sectorul tutunului brut (3), modificat ultima dată de Regulamentul (CE) nr. 1373/1999 (4), Comisia stabilește, pe baza propunerilor statelor membre, zonele de producție sensibile și/sau grupele de soiuri de calitate superioară care urmează să fie scutite de aplicarea programului de răscumpărare a cotelor, în limita a 25 % din pragul național;
(2)
întrucât, ca urmare a cererii unor state membre, este necesară stabilirea acestor grupe de soiuri de calitate superioară;
(3)
întrucât, deoarece articolul 35 alineatul (2) din Regulamentul (CE) nr. 2848/98 prevede că, de la 1 septembrie, statul membru își face publică intenția de a vinde, astfel încât ceilalți producători să poată cumpăra cota înainte de răscumpărarea efectivă, prezentul regulament trebuie să se aplice de la 31 august 1999,
ADOPTĂ PREZENTUL REGULAMENT:
Articolul 1
Cantitățile aferente grupelor de soiuri de calitate superioară scutite de răscumpărarea cotelor pentru recolta din anul 1999 sunt următoarele:
în Portugalia:
-
Grupa I:
1 375 tone;
-
Grupa II:
300 tone;
în Franța:
-
Grupa I:
1 333 tone;
-
Grupa II:
2 032 tone;
-
Grupa III:
1 638 tone.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 31 august 1999.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 august 1999.

Labels: 3
7
18
17